## Naredba o homologaciji prednjih i stražnjih pozicijskih svjetala, kočnih svjetala i gabaritnih svjetala za motorna vozila i njihove prikolice

### NN 147/1998 (12.11.1998.), Naredba o homologaciji prednjih i stražnjih pozicijskih svjetala, kočnih svjetala i gabaritnih svjetala za motorna vozila i njihove prikolice

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI PREDNJIH I STRAŽNJIH POZICIJSKIH SVJETALA, KOČNIH SVJETALA I GABARITNIH SVJETALA ZA MOTORNA VOZILA I NJIHOVE PRIKOLICE**

I. PODRUČJE PRIMJENE

1. Prednja i stražnja pozicijska svjetla, kočna svjetla i gabaritna
svjetla za motorna vozila i njihove prikolice moraju biti homologirana
sukladno ovoj naredbi.

II. ZAHTJEVI

2. Prednja i stražnja pozicijska svjetla, kočna svjetla i gabaritna
svjetla u smislu ove naredbe moraju udovoljavati zahtjevima Pravilnika
broj 7 Ekonomskog povjerenstva Ujedinjenih naroda za Europu, s izmjenama
i dopunama koje su stupile na snagu zaključno 3. rujna 1997.1,
koji je dodatak Ženevskom sporazumu iz 1958. o prihvaćanju jednakih uvjeta
za homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 7.02).

3. Pravilnik ECE R 7.02 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE SVJETALA

4. Ispitivanje prednjih i stražnjih pozicijskih svjetala, kočnih svjetala
i gabaritnih svjetala u smislu ove naredbe može provoditi samo ovlašteni
laboratorij prema zahtjevima Pravilnika ECE R 7.02.

IV. HOMOLOGACIJA SVJETALA

5. Dražvni zavod za normizaciju i mjeriteljstvo provodi homologaciju
prednjih i stražnjih pozicijskih svjetala, kočnih svjetala i gabaritnih
svjetala u smislu ove naredbe prema Pravilniku ECE R 7.02.

V. PROVJERA SUKLADNOSTI

6. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

7. Ova naredba stupa na snagu osmog dana nakon objave u "Narodnim novinama".

8. Danom stupanja na snagu ove naredbe prestaje važiti Pravil-nik br.
7, "Jednoobrazni propisi koji se odnose na homologa-ciju prednjih svjetla
za označavanje vozila, zadnjih svjetla za označavanje vozila i stop svjetla
motornih vozila (izuzimaju-ći motorkotače) i njihovih prikolica" ("Narodne
novine" br. 53/91).

9. Kod provjere sukladnosti za nova vozila prihvaća se homologacija
izdana prema Pravilniku ECE R 7.01, a za rabljena vozila prema Pravilniku
ECE R 7.00.

\_\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.6/Rev.2 (Preradba 2, stupila na snagu
24. rujna 1992.)
E/ECE/324 - E/ECE/TRANS/505Rev.1/Ad.6/Rev.2/Amend. 1 (Dopuna 1, stupila
na snagu 26. siječnja 1994.)
E/ECE/324 - E/ECE/TRANS/505Rev.1/Ad.6/Rev.2/Amend. 2 (Dopuna 2, stupila
na snagu 11. veljače 1996.)
E/ECE/324 - E/ECE/TRANS/505Rev.1/Ad.6/Rev.2/Amend. 3 (Dopuna 3, stupila
na snagu 3. rujna 1997.)

Klasa: 011-02/98-02/30
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1819